2019. December 20-án a szlovén műsorsugártzó bejelentette, hogy Ana is bekerült a következő évi EMA nemzeti döntő tizenkettő előadója közé, akikkel az Eurovíziós Dalfesztiválra való kijutásért küzdhet. Versenydala a "Voda" volt. A 2020. február 22-én tartott szlovén döntőben végül továbbjutott a második körbe, ahol a nézők dönthettek, melyik dal képviselje Szlovéniát. 53,54%-kal végül megnyerte a dalválasztót és ő képviselhette volna Szlovéniát Rotterdamban. A dalt az előzetes sorsolás alapján először a május 12-i első elődöntő első felében adták volna elő, azonban március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. A szlovén műsorsugárzó jóvoltából az énekesnő lehetőséget kapott az ország képviseletére a következő évben egy új versenydallal. 2021. február 27-én az EMA elnevezésű gálaműsor végén mutatták be dalát, melynek címe "Amen". Érdekesség, hogy az osztrák előadó, Vincent Bueno versenydala is ugyanezzel a címmel rendelkezik.